Espainiako Superkopa

Espainiako Superkopa Espainiako Futbol Federazioak antolatzen duen futbol txapelketa ofiziala da, 1982tik aurrera jokatzen dena eta 2020tik Lehen Mailako Ligako lehen bi sailkatuak eta Errege Kopako finalistak aurrez aurre jartzen dituena. Aurrekari ofiziala Eva Duarte Kopa izan zen, Espainiako Futbol Federazioak 1947 eta 1953 artean antolatutakoa.

 Historia 
1994tik 2018ra bitartean urtero jokatu zen trofeoa abuztuaren amaieran, eta UEFAko Superkoparekin batera, Espainiako futbol denboraldiaren hasiera ofiziala izan zen. 35 edizio jokatu dira (1986 eta 1987ko edizioak ez ziren jokatu).

1995eko ediziora arte, talde batek Liga eta Kopako tituluak lortzen bazituen, zuzenean Superkopa irabazten zuen, baina, 1996tik aurrera 2018ra arte, talde batek dobletea eginez gero, Kopako txapeldunordearen aurka jokatzea erabaki zen.

Historian zehar hamabi klubek parte hartu dute txapelketan eta soilik hamarrek lortu dute irabaztea.

Lehen Superkopa 1982an Errealak irabazi zuen. Talde sarituena Barça da 14 titulurekin, ondoren Real Madrid Club de Futbol 11 garaikurrekin, eta, azkenik, Athletic Club eta Real Club Deportivo de La Coruña 3rekin (azken hau izan da jokatu dituen edizio guztiak irabazi dituen talde bakarra).

Lionel Messi da golegile historikoa (14 gol) eta garaikur gehien dituena (8).

 Lehiaketa-Sistema 
2020 urtetik aurrera, formatu berri batekin jokatzen hasi zen lehiaketa. Errege Kopako bi talde finalisten eta Ligako Txapelketako bi talde onenen artean jokatzea erabaki zen final four baten moduan. Talderen batek bai liga bidez zein kopa bidezko sailkapena lortzekotan, Errege Kopako finala jokatu ez duten Ligako Txapelketako sailkaturik onenak sartuko lirateke Superkopan.

Kopako txapeldunak ligako txapeldunordearen aurka jokatuko luke, eta ligako txapeldunak kopako txapeldunordearen aurka.

2021ean Covid-19aren izurritea zela eta, ezohiko egoera bizi izan zen eta Kopako txapelduna zehaztu gabe jokatu behar izan zen, finalean zeuden bi talde euskaldunek, Athletic Club eta Errealak alegia, finala atzeratzea adostu baitzuten, harmailetan bi taldeen zaletuak sartu ahal izateko esperoan. Beraz txapeldun eta txapeldunorde gabe, ligako eta kopako ordezkarien arteko zozketa egin zen. Horrela, finalerdiak Bartzelona-Real Sociedad eta Real Madril-Athletic Cluben artean jokatu ziren. Lehen finalista Bartzelona izan zelarik, Erreala penaltietan garaitu ostean eta bigarrena Athletic Cluba, Real Madrileri 2-1 gailendu ostean. Finala Athleticek irabazi zuen Iñaki Williamsen luzapeneko golari esker eta aurretik Oscar De Marcos (lehen zatiaren amaieran) eta Asier Villalibrek (bigarren zatiaren amaieran, luzapena behartuz) sartutako golei esker.

 Aurrekariak 
Bernardo Salazar historialariak azaldu zuenez, Ligako eta Kopako txapeldunak lehiatzearen ideia, Espainiako Futbol Federazioak 1936ko batzarrean onartu zuen, Leopoldo García Durán buru zela, baina ezin izan zen gauzatu Gerra Zibilaren ondorioz. Athletic Club (1935-36 Ligako txapelduna) eta Madrid Foot-Ball Club (1936ko Kopako txapelduna) ziren kopa hau jokatu behar izango zuten lehenak. Altxamendu faxistaren ostean, 1939-40 denboraldia amaitzean, ideia berpiztu zen.

Hurrengoak dira ezagutzen dugun Superkoparen aurrekariak:

 Txapeldunen Kopa (1940), lehen aurrekari ezaguna, ofizialtasun eztabaidatukoa, Ligako eta Kopako txapeldunaren aurka jokatzen zuena, garaikurra Erdialdeko Federazioko presidenteak emanez. Irabazlea: Atletico Madril

 Espainiako Futbol Federazioko Presidentearen Kopa (1941), Espainiako Futboleko Federazioak antolatutako txapelketa ofiziala, ligaxka formatuan jokatu zena. Antolatzeko zailtasunak zirela eta, 1947ra arte ez zen amaitu. Irabazlea: Atletico Madril

 Urrezko "Argentina" Kopa (1945-46), Kataluniako Federazioak antolatutakoa. Irabazlea: Barça

 Eva Duarte Kopa (1947/48-1952/53), Espainiako Futbol Federazioak antolatua eta egungo formatuaren aurrekari ofiziala.

Txapelketa guzti hauek Espainiako Ligako Txapelketako eta Espainiako Kopako txapeldunen artean jokatzen ziren.

 Taldea Txapeldun Txapeldunorde Urteak txapeldun Urteak txapeldunorde Barça421946, 1948, 1952, 19531949, 1951  Atlético311940, 1941, 19511950 Valencia1219491941, 1947  Athletic111950 1946 Real Madril1-1947 - Espanyol-1-1940  Sevilla-1-1948 

 Palmaresa 
 Urtea  Txapelduna  Emaitza  Bigarrena  Oharrak 1982Gehiago   Real Sociedad (L)  5-0 (0-1 / 4-0)  Real Madril (K)   1983  FC Bartzelona (K)  4-1 (3-1 / 0-1)   Athletic (L)  1984   Athletic (L+K) -    Finalik ez zen izan Athletic-ek Liga eta Kopa irabazteagatik 1985  Atletico Madril (K)  4-1 (3-1 / 0-1)  FC Bartzelona (L)  1986        Real Madril (L) eta Zaragoza (K) ez ziren data adostera iritsi 1987        Real Madril (L) eta Erreala (K) ez ziren data adostera iritsi 1988  Real Madril (L)  4-1 (2-0 / 1-2)  FC Bartzelona (K)   1989  Real Madrid (L+K)      Finalik ez zen izan Real Madrilek Liga eta Kopa irabazteagatik 1990  Real Madril (L)  4-2 (1-0 / 4-1)  FC Bartzelona (K)   1991  FC Bartzelona (L)  2-1 (0-1 / 1-1)  Atletico Madril (K)   1992  FC Bartzelona (L)  5-2 (3-1 / 1-2)   Atletico Madril (K)   1993  Real Madril (K)  4-2 (3-1 / 1-1)  FC Bartzelona (L)   1994  FC Bartzelona (L)  6-5 (0-2 / 4-5)  Real Zaragoza (K)   1995  RC Deportivo (K)  4-2 (3-0 / 2-1)  Real Madril (L)   1996  FC Bartzelona (K2)  8-3 (5-2 / 1-3 )  Atletico Madril (L+K)  Bartzelonak Kopako txapeldunorde izanda irabazi zuen Superkopa 1997  Real Madril (L)  6-2 (1-2 / 4-1 )  FC Bartzelona (K)  1998  RCD Mallorca (K2)  2-2 (2-1 / 1-0)  FC Bartzelona (L+K)  Mallorcak Kopako txapeldunorde izanda irabazi zuen Superkopa 1999  Valentzia CF (K)  4-3 (1-0 / 3-3)  FC Bartzelona (L)   2000  RC Deportivo (L)  2-0 (0-0 / 2-0)  RCD Espanyol (K)   2001  Real Madril (L)  4-1 (1-1 / 3-0)  Real Zaragoza (K)  2002  RC Deportivo (K)  4-0 (3-0 / 0-1)  Valentzia CF (L)  2003  Real Madrid (L)  4-2 (2-1 / 3-0)  RCD Mallorca (K) 2004  Real Zaragoza (K)  4-1 (1-0 / 1-3)  Valentzia CF (L)  2005  FC Bartzelona (L)  4-2 (0-3 / 1-2)  Real Betis (K)  2006  FC Bartzelona (L)  4-0 (0-1 / 3-0)  RCD Espanyol (K)  2007  Sevilla FC (K)  6-3 (1-0 / 3-5)  Real Madril (L)  2008  Real Madrid (L)  6-5 (3-2/4-2)  Valentzia CF (K)  2009  FC Bartzelona (L+K)  5-1 (1-2 / 3-0)   Athletic (K2)  2010  FC Bartzelona (L)  5-3 (3-1 / 4-0)  Sevilla FC (K)  2011Gehiago  FC Bartzelona (L)  5-4 (2-2 / 3-2)  Real Madril (K)  2012  Real Madril (L)  4-4 (3-2 / 2-1)  FC Bartzelona (K)  Kanpoko golen balio bikoitzatik erabakia 2013  FC Bartzelona (L)  1-1 (1-1 / 0-0 )  Atletico Madril (K)  Kanpoko golen balio bikoitzatik erabakia 2014  Atletico Madril (L)  2-1 (1-1 / 1-0 )  Real Madril (K)  2015Gehiago   Athletic (K2)  5-1 (4-0 / 1-1 )  FC Bartzelona (L+K)  Athletic-ek Kopako txapeldunorde izanda irabazi zuen Superkopa 2016  FC Bartzelona (L+K)  5-0 (0-2 / 3-0 )  Sevilla FC (K2)  2017  Real Madril (L)  5-1 (1-3 / 2-0)  FC Bartzelona (K)   2018()  FC Bartzelona (L+K) 2-1  Sevilla FC (K2)  Ekitaldi hau partida bakarrera jokatu zen Tangerren (Maroko). 2020()  Real Madril (L3)  0-0 (pen:4-1)  Atletico Madril (L2)  2020ko urtarrilean Jiddan (Saudi Arabia) jokatu zen formatu berriarekin (4 talde). 2021Gehiago    Athletic (K2)  3-2 (luz)  FC Bartzelona (L2)  2020 Kopa finala jokatu aurretik jokatu zen Andaluzian. 2022()  Real Madril (L2)  2-0   Athletic (K2)  2022ko urtarrilean Riaden (Saudi Arabia) jokatu zen. 2023()  FC Bartzelona (L2)  3-1  Real Madril (L)  2023ko urtarrilean Riaden (Saudi Arabia) jokatu zen. 2024()  Real Madril (L2)  4-1  FC Bartzelona (L)  2024ko urtarrilean Riaden (Saudi Arabia) jokatu zen. 2025()  FC Bartzelona (L2)  5-2  Real Madril (L)  2025eko urtarrilean Jiddan (Saudi Arabia) jokatu zen. 2026()  FC Bartzelona (L+K)  3-2  Real Madril (L2+K2)  2026ko urtarrilean Jiddan (Saudi Arabia) jokatu zen.
 (L) Liga txapelduna
 (K) Kopa txapelduna
 (L+K) Liga eta Kopa txapelduna
 (K2) Kopako txapeldunordea
 (L2) Ligako bigarrena
 (L3) Ligako hirugarrena
 (luz) luzapenean
 (pen) penalti jaurtiketak

 Podiuma 

 Garaipenak 
 Taldea  Garaipenak  Urteak FC Bartzelona 16  1983, 1991, 1992, 1994, 1996, 2005, 2006, 2009, 2010, 2011, 2013, 2016, 2018, 2023, 2025, 2026 Real Madril 12  1988, 1989, 1990, 1993, 1997, 2001, 2003, 2008, 2012, 2017, 2020, 2024  Athletic 3  1984, 2015, 2021 Depor 3  1995, 2000, 2002 Atletico Madril 2  1985, 2014  Real Sociedad 1  1982 RCD Mallorca 1  1998 Valentzia CF 1  1999 Real Zaragoza 1  2004 Sevilla FC 1  2007

 Kanpo estekak 

  Espainiako Futbol Federazioaren webgunea

Kategoria:Espainiako Superkopa